google/wiki40b huggingface dataset:
Vytautas Vaškūnas

Vytautas Vaškūnas (g. 1971 m. rugsėjo 14 d.) – buvęs Lietuvos futbolininkas, treneris.

Biografija

Žaidė gynėju Atletas Kaunas (1990), Inkaras Kaunas (1992–1999), Inkaro veteranai Kaunas (2002), Atlantas Klaipėda (2002), Nevėžis Kėdainiai (2004–2005), FTB-Flintas Kaunas (2009) komandose.
2018 m. pasaulio futbolo čempionato atranka/Pietų Amerika

Straipsnyje pateikiami atrankos į 2018 m. pasaulio futbolo čempionatą Pietų Amerikos zonos rezultatai.

Tvarka

Kaip įprasta, visos CONMEBOL zonos komandos varžosi vienoje grupėje. Pirmas keturias vietas grupėje užėmusios komandos patenka į pasaulio čempionatą tiesiogiai, o užėmusi 5 vietą žaidžia tarpkonfederacines atkrentamąsias varžybas.
FK Podrinje Janja

Istorija

Klubo įkūrimo data laikoma 1927 m. Klubas žaidžia serbų respublikos Pirmoje lygoje.

Pasiekimai

Klubas pasigirti dideliais pasiekimais negali. 2016/2017 m. sezone serbų respublikos Pirmoje lygoje užėmė antrą vietą.
Juzefas Uziala

Biografija

1981 m. baigė Lietuvos žemės ūkio akademiją, inžinierius mechanikas.
2003–2007 m. Švenčionių rajono savivaldybės administracijos direktoriaus pavaduotojas, 2007–2011 m. Švenčionių rajono savivaldybės tarybos sekretorius.
1995 m. Lietuvos centro sąjungos, nuo 1999 m. Naujosios sąjungos Švenčionių rajono skyriaus narys.
2007–2011 m. ir nuo 2011 m. Švenčionių rajono savivaldybės tarybos narys.  2007–2011 m. Kontrolės komiteto pirmininkas
Sutuoktinė Nelia, vaikas Ana.
Pax Mongolica

„Mongolų taika“ (Pax Mongolica), rečiau vadinama „Totorių taika“ (Pax Tatarica) – terminas, kuriuo vakarų mokslininkai apibūdina socialinio, kultūrinio ir ekonominio gyvenimo stabilumą didžiulėje XIII–XIV a. Mongolų imperijos užkariautoje Eurazijos teritorijoje. Šis terminas apima vieningos administracinės sistemos sukurtas palankesnes susisiekimo ir prekybos sąlygas, taip pat santykinės taikos laikotarpį po mongolų užkariavimų. Šis terminas atsirado kartu su terminu „Romos taika“ (Pax Romana).
Čingischano ir jo įpėdinių užkariavimai veiksmingai sujungė Rytų ir Vakarų pasaulius ir sukūrė vieningai valdomą teritoriją, kuri driekėsi nuo Pietryčių Azijos iki Rytų Europos. Mongolų imperija kontroliavo visą Šilko kelią, jungusį Azijos ir Europos prekybos centrus, ir užtikrino jo saugumą. „Mongolų taikos“ pabaiga laikomas Mongolų imperijos susiskaldymas ir buboninio maro protrūkis Azijoje, prekybos keliais išplitęs beveik po visą pasaulį.
Vokietijos akademinių mainų tarnyba

Vokietijos akademinių mainų tarnyba (vok. Deutscher Akademischer Austauschdienst e. V., DAAD) – Vokietijos aukštųjų mokyklų organizacija, plėtojanti tarptautinius ryšius tarp aukštųjų mokyklų, ypač akademinius mainus tarp Vokietijos ir užsienio šalių. DAAD įkurta 1925 m. sausio 1 d. Būstinė – Bona.
Programas Lietuvai kuruoja 323 skyrius (Referat 323-Mittelosteuropa).
Adresas – Kennedyallee 50, D-53175 Bonn.

Lietuvos DAAD klubas

Lietuvos DAAD klubas buria buvusius DAAD stipendininkus, siekia padėti Lietuvos aukštųjų mokyklų studentams, norintiems gauti DAAD stipendiją ir studijuoti Vokietijos aukštosiose mokyklose.
Pirmininkas germanistas dr. Daumantas Katinas.
Klubo steigimo (2003 m. sausio mėn.) iniciatorius, pirmasis klubo valdybos pirmininkas – fizikas VU prof. Vaidotas Kažukauskas (g. 1958 m.).
Aldona Šerėnienė

Biografija

1977 m. baigė Kauno medicinos instituto Medicinos fakultetą, gydytoja. Dirba VĮ Lazdijų ligoninės skyriaus vedėja.
Nuo 1997 m. Lazdijų rajono savivaldybės tarybos narė.
1995 m. Lietuvos centro sąjungos, 2003 m. Liberalų ir centro sąjungos, 2014 m. Tėvynės sąjungos – Lietuvos krikščionių demokratų, 2017 m. nepartinio judėjimo „Pirmyn! Kartu mes galime“ narė.
Sutuoktinis Virgaudas, vaikai Rytenis, Eglė.
Bronius Daunoras

Biografija

Mokėsi Panevėžio gimnazijoje, Kaune baigė profesinių sąjungų gimnaziją, Vytauto Didžiojo universitete studijavo teisę ir humanitarinius mokslus.
1940–1941 m. TSRS okupacinės valdžios kalintas. 1941–1942 m. dirbo laikraščio „Ūkininko patarėjas“ ir žurnalo „Naujoji sodyba“ redakcijose. Dienraščio „Ateitis“, ėjusio 1943–1944 m. Kaune ir jo tęsinio, 1944 m. ėjusio Tilžėje, laikraščio „Lietuviai“, ėjusio 1943–1944 m. Kaune, 1944–1945 m. Berlyne leidėjas ir redaktorius. Prie dienraščio „Ateitis“ buvo įsteigęs knygų leidyklą. 
1944 metais redagavo ir išleido vienkartinį leidinį "Birželio 22". Spaustuvė "Varpas" Kaune, Gedimino g. 3b. Kaina 30 Rpf.
1944 m. pasitraukė į Vokietiją. 1946–1947 m. Noištadte su kitais redagavo laikraštį „Pašvaistės“, 1949–1951 m. – satyrinį žurnalą „Apuokas“ ir 1951 m. – vienkartį leidinį „Klajūnas“. 1947 m. persikėlė į Didžiąją Britaniją. 1952–1957 m. Didžiosios Britanijos lietuvių savaitraščio „Europos lietuvis“ (iki 1952 m. „Britanijos lietuvis“) redaktorius, 1952–1954 m. Lietuvių namų valdybos pirmininkas.
Imperatorius Džinmu

Džinmu migracija

Kodžiki teigia, kad Džinmu broliai gimė Takačiho vietovėje pietinėje Kiūšiū dalyje (dabar Mijadzakio prefektūra), bet persikėlė į rytus, nes nusprendė, kad iš čia sunku valdyti šalį. Džinmu vyresnysis brolis Icuse no Mikoto vadovavo migracijai ir jie persikėlė per Vidinė Japonijos jūrą padedant vietiniui vadui Sao Netsuhiko. Kai jie pasiekė Nanivą (dabar Osaka), susikovė su kitu vadu Nagasunehiko (paraidžiui "Ilgakojis vyras") ir Icusė buvo nužudytas. Džinmu nusprendė, kad mūšis pralaimėtas, nes jiems teko kautis prieš saulę, tad nusprendė išlipti Ki pusiasalio rytinėje dalyje ir veržtis į vakarus. Jie pasiekė Kumaną ir padedant trikojui paukščiui Jatagarasu pasiekė Jamatą. Jie antrąkart susikovė su Nagasunehiko ir jį nugalėjo.
Jamato žemėje Nigihajahi no Mikoto, kuris irgi teigė kilęs iš Takamagaharos dievų, buvo saugomas Nagasunehiko. Tačiau, kai Nigihajahi susitiko su Džinmu, jis pripažino jo teises. Taip Džinmu tapo Japonijos imperatoriumi.
Kodžiki teigia, kad Džinmu mirė sulaukęs 126 metų. Jo pomirtinis vardas reiškia "dieviška galia" arba "karys-dievas". Kiniška vardo forma rodo, kad vardas buvo pataisytas praėjus šimtmečiams po Džinmu valdymo. Manoma, kad Džinmu vardas ir charakteris buvo suformuoti prieš Kodžiki knygoje surašant Jamato dinastijos kilmę.
Prieš Kodžiki ir Nihon Šoki sukurti tekstai rodo, kad dėl Jamato sosto varžėsi trys dinastijos. Džinmu dinastiją pakeitė imperatoriaus Odžino dinastija, o šio – imperatoriaus Keitajaus dinastija. Kodžiki ir Nihon Šoki tikriausiai dirbtinai sujungė šias tris dinastijas į vieną.
Nežinoma nei mitinė, nei tikra šio imperatoriaus kapavietė.
Petras Vizbaras

Biografija

Gimė Antano ir Onos Vizbarų šeimoje. Baigęs keturias klases, dirbo Kamajuose krautuvininku. 1944 m. rudenį įstojo į Alfonso Paškevičiaus vadovaujamą ginkluotą partizanų būrį, veikusį Rokiškio ir Anykščių rajonuose. Vėliau priklausė Jono Černiaus partizanų būriui. 1952–1953 m. žiemą slapstėsi kartu su partizanu Jonu Masiuliu-Ponu. 1953 m. liepos 15 d. Rokiškio rajono Kurkliečių kaime buvo suimtas ir įkalintas Vilniuje, KGB vidaus kalėjime. Nusižudė iššokęs pro trečio aukšto langą.

Įvertinimas

2009 m. Vyčio kryžiaus 4 laipsnio ordinas
Karališkių Švč. Dievo Motinos globos sentikių cerkvė

Istorija

Į Karališkius ir jo apylinkes pirmieji sentikiai atsikėlė XVIII a. viduryje. Pagrindiniame sentikių istoriografijos dokumente „Degučių metraštyje“ minima, kad čia maldos namai įkurti 1742 m., o juos palaimino Gudiškių vienuolyno dvasios tėvas Naumas Saveljevičius. 1765 m. minimos tik 6 rusų sodybos, po 1782–1784 m. čia gyveno 335 bogomolai (dar taip vadinti sentikiai).
1813 m. pro Karališkius vykdamas Rusijos caras Aleksandras I lankėsi ir meldėsi vietos cerkvėje. Tuometis caras atrodė palankus Lietuvos ir Rusijos sentikiams. Netgi gavo nustebusio dvasios tėvo palaiminimą. Tačiau tai buvo pirmas ir paskutinis kartas, kai Rusijos imperatorius lankėsi sentikių maldykloje. Rusijos valdovu tapus Nikolajui I, vėl sugrįžo skaudi sentikių persekiojimo sistema, priimti sentikius diskriminuojantys įstatymai.
1869–1872 m. religinės reformos metu dalis Karališkių sentikių bendruomenės tikinčiųjų su sentikių dvasiškiu Vasilijumi Darendovu prisijungė prie Stačiatikių bažnyčios. 1873 m. Karališkių sentikių bendruomenė buvo performuota į vientikių parapiją. Maldykloje 1871 m. įrengta ir iki XX a. vidurio veikė Karališkių Švč. Dievo Motinos Globėjos cerkvė. Nuo 1894 m. prie cerkvės įsteigta pradžios mokykla. Joje mokėsi ir lietuvių, ir rusų vaikai. Lietuvius mokė daraktoriai, o rusų vaikus – šventikas Kaštalianovas.
1888–1926 m., iki gyvenimo pabaigos, joje religines apeigas organizavo vientikių klebonas Jakovas Ankudinovas. Jam mirus, nebepavyko rasti sentikių apeigas mokančio stačiatikių dvasininko, todėl parapiją aptarnavo Ukmergės klebonas, o nuo 1937 m. – jerovienuolis Agafangelas (Fiodorovas), tuo metu parapijoje buvo 273 tikintieji. Po II pasaulinio karo bendruomenėje liko apie 180 tikinčiųjų, dvasininko nebuvo, tik retkarčiais atvažiuodavo Inturkės stačiatikių popas. 1964 m. maldos namai dėl avarinės būklės uždaryti, o 1968 m. religinė bendruomenė užregistruota kaip sunykusi. Buvusi cerkvė perstatyta į „Anykščių vyno“ gamyklai priklausančius poilsio namus (šalia – Karališkių ežeras).
Išlikęs Karališkių cerkvės bažnytinės knygos įrašas apie žinomo archeologo Petro Tarasenkos gimimą 1892 m. ir krikštą. Jis užregistruotas stačiatikiu, nors jo protėviai sentikiai.
Uncharted 3: Drake's Deception

Apie žaidimą

„Uncharted 3: Drake's Deception“ yra nuotykių-veiksmo žaidimas. Veiksmas vyksta kompiuterinės grafikos 3D aplinkoje iš trečiojo asmens perspektyvos. Žaidimo kūrėjai − JAV „Naughty Dog“ studija, leidėjas − „Sony Computer Entertainment“. Žaidimo metu valdomas senovės lobių ieškotojas Neitenas („Neitas“), kuris yra spėjamas istorinio anglų keliautojo Frensio Dreiko palikuonis.
Žaidimas menkai skiriasi nuo ankstesnio „Uncharted 2: Among Thieves“ žaidimo, kuriame pasakojami ankstesni Naeiteno Dreiko nuotykiai. Įvestos šiek tiek praplėstos Dreiko judėjimo šokinėjant per platformas funkcijos, Dreikas gali kautis artimoje kovoje kumščiais su keliais priešininkais vienu metu, šiek tiek patobulintos stealth, sėlinimo funkcijos. Didžioji dalis veiksmo vyksta derinant platformerio ir trečiojo asmens šaudyklės žaidimų ypatybes. Herojus, šokinėdamas ir laipiodamas įvairiomis atbrailomis, spręsdamas patekimo galvosūkius turi įveikti kliūtis, bei nugalėti būrius priešininkų šaudydamas arba artimoje kovoje kumščiais. Žaidime išlaikyti daugelio žaidėjų (multiplayer) žaidžiami scenarijai: kovų tarp grupių ar visų prieš visus ir dviejų arba trijų žaidėjų kooperatyvinio žaidimo (Co-op). Žaidime išslapstytas 101 trofėjus (treasures).

Siužetas

Veiksmas prasideda dykumoje prie nukritusio lėktuvo, iš kurio išsigelbsti Neitenas Dreikas. Kaip ir ankstesniame žaidime „Uncharted 2: Among Thieves“, po įžangos pasakojami priešistorės įvykiai. Neitenas Dreikas su draugu Viktoru Salivanu Londono bare susitinka prekeivį Talbotą, kuriam tikisi parduoti Neitenui priklausantį žiedą, kuris iš tikro yra spėjamo Neiteno protėvio, istorinio anglų keliautojo Frensio Dreiko žiedas. Sandėrio metu paaiškėja, kad Talboto siūlomi pinigai yra suklastoti. Neitenas ir Salis nesiruošia atiduoti žiedo, kyla muštynės. Išbėgus į gatvę Neitenas ir Salis yra apsupami. Tuomet prisistato tikroji Frensio Dreiko žiedo pirkėja Marlou, kuri paima žiedą, o Neitenas su Salivanuu nušaunami.
Veiksmas nusikelia 20 metų prieš tai, į Neiteno Dreiko paauglystę, kai jis pirmąkart bandė pavogti Frensio Dreiko žiedą iš muziejaus, susipažino su Viktoru Salivanu, taip pat sužinojo, kad Marlou jau tuo metu siekė žiedo, kuris yra raktas lobių vietos žemėlapiui. Prasidės naujų lobių paieškos, taip pat kova dėl žiedo. Marlou dar nežino, kad Neiteno ir Salio mirtis gatvėje prie baro buvo imituota...
Kreiviai (Šilalė)

Aplinkinės gyvenvietės

Andriejaičiai – 2 km
Pūtvė - 3 km
Alijošiškės – 1 km 
 PAGRAMANTIS – 4 km
Gamintojo prirakinimas

Gamintojo prirakinimas (angl. vendor lock in) – padėtis, kuomet vartotojas priklauso nuo konkretaus gamintojo produktų ar paslaugų ir negali atsižadėti šio gamintojo nepatirdamas žymių išlaidų. Gamintojo prirakinimas trukdo ateiti į rinką naujiems gamintojams, sukurdamas vartotojui paprastai nenaudingą monopolinę padėtį.
Ši strategija gana populiari tarp programinės įrangos gamintojų, tačiau pasitaiko labai įvairiose verslo srityse. Vardan neutralumo konkrečių firmų pavadinimai iš žemiau esančių pavyzdžių pašalinti; jei jų konkurentams bandymai „prirakinti“ pasisekė mažiau, ne visuomet tai buvo dėl pastangų stygiaus.
Stasys Lūšys

Stasys Lūšys (1903 m. rugpjūčio 31 d. Vaišnoriai, Šiaulių valsčius – 1980 m. gruodžio 17 d. Bostonas) – Lietuvos ekonomistas, JAV lietuvių politinis ir visuomenės veikėjas.

Biografija

1926–1927 m. Moksleivių ateitininkų sąjungos, 1927–1929 m. Lietuvos universiteto Studentų ateitininkų sąjungos, vėliau Ateitininkų sendraugių įvairių skyrių vadovas. 1930 m. baigė Vytauto Didžiojo universitetą.
1930–1940 m. dirbo Žemės banke. 1941–1944 m. Prekybos, pramonės ir amatų rūmų pirmininkas. 1940–1944 m. dalyvavo antisovietiniame ir antinaciniame pasipriešinime. Per 1941 m. Birželio sukilimą parašė Lietuvos valstybės atkūrimo deklaraciją. 1943 m. prisidėjo prie Vyriausiojo Lietuvos išlaisvinimo komiteto įkūrimo. 1944–1948 m. gyveno Vokietijoje. 1945–1946 m. Lietuvių sąjungos veikėjas, 1947–1948 m. Lietuvių tremtinių bendruomenės Regensburgo apygardos vadovas. 1948 m. išvyko į JAV. Su kitais 1949 m. įsteigė Bostono lituanistinę mokyklą. 1950–1958 m. JAV lietuvių krikščionių demokratų sąjungos centro valdybos vicepirmininkas. JAV lietuvių bendruomenės, Bendrojo Amerikos lieutuvių fondo veikėjas, 1964–1966 m. VLIK valdybos pirmininko pavaduotojas.
Tobagas

Istorija

Sala yra vulkaninės kilmės. Pirmieji kontaktai su europiečiais užsimezgė XVI a. pabaigoje.

Demografija

XX a. pabaigoje salos populiacija išaugo 11,28 %. Sala tapo teritorija, kurioje didžiausias populiacijos augimas šalyje. Tobage daugiausiai gyvena juodaodžiai afrikiečiai, nors pastaraisiais metais pradėjo augti Rytų Indijos, Skandinavijos ir vokiečių etninės grupės.

Ekonomika

Tobago ekonomika smarkiai susijusi su Trinadado. Svarbiausios pramonės šakos yra suskystinos gamtinės dujos, naftos pramonė ir plieno industrija. Salos svarbios pajamos gaunamos iš turizmo.
Jonava (laikraštis)

Jonava – akcinės spaudos bendrovės „Dobilas“ laikraštis, ėjęs 1990–1991 m. Jonavoje.

Istorija

Rašė apie rajono ekonominį, visuomeninį ir politinį gyvenimą, teikė operatyvią informaciją apie kultūros renginius. Tiražas 2800 egz. Išėjo 113 numerių.
Redagavo Felicijonas Konstantinas Fedaravičius.
Bajorai (Kretinga)

Etimologija

Pavadinimas kilo iš asmenvardžio liet. Bajoras daugiskaitos formos. Rašytiniuose šaltiniuose vietovardis rašomas vok. Darge Bayor, Gergen Bajohr, Darge Bojahr, Bajohr Gerge, Bajohr Görge, Bajor Gerge, Bajohren, liet. Bajorai, rus. Байоренъ, žem. Bajuorā.
Vidurinysis Kaikosas

Vidurinysis Kaikosas (angl. Middle Caicos), arba Didysis Kaikosas – didžiausia Terkso ir Kaikoso salų grupės sala. Džunipero sąsiauriu atskirta nuo Šiaurės Kaikoso, o Lorimerio sąsiauriu – nuo Rytų Kaikoso salos. Plotas 144,2 km². Salą supa koralų rifai.
Viduiniajame Kaikose 2006 m. gyveno 468 gyventojai. Gyvenvietės: Konč Baras, Bambara ir Lorimersas.
Antapuntė

Istorija

1660 m. kaimas minimas Videniškių krikšto metrikų knygoje. XVIII a. pabaigoje
Antapuntės palivarką valdė Norvilienė.
Darius Kaminskas

Biografija

1984 m. baigė Klaipėdos 19-ąją vidurinę mokyklą, 1992 m. – Kauno medicinos institutą, gydytojas. 2006 m. baigė Kauno technologijos universitetą, viešojo administravimo magistras.
1995–2016 m. VĮ Kėdainių ligoninės Akušerijos – ginekologijos skyriaus gydytojas, 2004–2016 m. skyriaus vedėjas. Nuo 1998 m. užsiėmė privačia praktika.
1999 m. Naujosios sąjungos, 2006–2009 m. Darbo partijos, 2006 m. Pilietinės demokratijos partijos narys.
2000–2016 m. Kėdainių rajono savivaldybės tarybos narys, 2002–2004 m. vicemeras.
Nuo 2016 m. Seimo narys.
Sutuoktinė Aušrelė, vaikas Justinas.
Animal Planet

Animal Planet – JAV palydovinės ir kabelinės televizijos tinklas, veiklą pradėjęs 1996 m. spalio 1 d. Discovery Communications kompanijoje. Kanalas transliuojamas IPTV tinkle ir yra matomas daugiau nei 70 šalių. Nuo 2007 m. tapo aukštos raiškos kanalu.

Programa

Kanale dažniausiai transliuojami dokumentinio stiliaus filmai. Po 2007 m. 9 % reitingo smukimo, kanalo vadovybė pradėjo specializaciją įvairesnio tipo laidose . 2008 m. pradėtos transliuoti televizijos dramos, komedijos ir fantastiniai šou .
Stasys Budrys (1932)

Biografija

Broliai klarnetininkas Algirdas Budrys, dailėtyrininkas Romualdas Budrys.
1957 m. baigė Iljos Repino tapybos, skulptūros ir architektūros institutą Leningrade. 1957–1960 m. Politinės ir mokslinės literatūros leidyklos redaktorius. 1963 m. menotyros mokslų kandidatas. 1964–1965 m. LSSR Kultūros ministerijos ekspertų kolegijos narys.
Parašė monografijas apie skulptorius: Juozas Zikaras (1960 m.), Juozas Kėdainis (1960 m.), Petras Rimša (1961 m., rusų kalba), Jonas Mikėnas (1961 m.), Gediminas Jokūbonis (1963 m.), Robertas Antinis (1968 m.), Bronius Pundzius (1969 m.), studijų „Pergalės monumentas Kaliningrade“ (1965 m.), „Lietuvių vitražas“ (1968 m.), kritikos straipsnių. Parengė serijos „Šiuolaikiniai lietuvių dailininkai“ bukletų, albumą „Lietuvių tarybinė dailė. Skulptūra“ (1961 m.), rengė medžiagą apie dailę leidiniui „Literatūros ir meno metraštis“ (1959–1970 m.).
Varkališkių I piliakalnis

Piliakalnis

Piliakalnis įrengtas Nemuno aukštutinės terasos kyšulio vidurinėje dalyje. Aikštelė trikampė, kampais į šiaurės vakarus, pietvakarius ir rytus. Jos vakarinės kraštinės ilgis - 20 m, pietrytinės - 18 m, šiaurės rytų - 22 m. 2 m žemiau aikštelės, šlaituose yra 4-5 m pločio, 0,5 m gylio griovys, už kurio supiltas 6-7 m pločio, iki 1 m aukščio pylimas. Pylimas ir griovys išlikę tik aikštelės kampuose, o šonuose, 2-3 m žemiau aikštelės, jie virtę 2-6 m pločio terasomis. Šlaitai 8 m žemiau terasų statinti. Pietrytiniame šlaite, 10 m žemiau terasos yra 7 m pločio terasa, šiaurės – vakarų šlaituose, 8-10 m žemiau aikštelės – 4-6 m pločio terasa - tarsi senojo kelio vieta (ja ir dabar eina miško keliukas). Šlaitai statūs, apie 40 m aukščio. Rytinis šlaitas žemiausias, tik 12 m aukščio, toliau į rytus tęsiasi 10 m pločio žemesnė kalvos dalis, kuri jungiasi su aukštuma slėnio krašte, todėl čia, 8 m žemiau aikštelės, iškastas antras 5 m pločio, 0,3 m gylio griovys, už kurio supiltas 0,2 m aukščio, 6 m pločio pylimas.
20 m į rytus nuo pylimo, 2 m aukščiau jo yra ovali, pailga vakarų – rytų kryptimi, 17x9 m dydžio plokščia aikštelė. Jos rytinis šlaitas - 3 m aukščio, leidžiasi į daubą, skiriančią piliakalnio kalvą nuo aukštumos.
Priešpilis yra 120 m į rytus nuo piliakalnio. Jis 4 m pakyla nuo piliakalnį ir priešpilį jungiančio apie 10 m pločio kyšulio. Priešpilio aikštelė 15 x 10 m dydžio. Į rytus už jos yra 0,5 m gylio griovys, skiriąs priešpilį nuo gretimos aukštumos.
Piliakalnis datuojamas I tūkstantmečiu - II tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 168 300 m².

Aplinkiniai piliakalniai

Varkališkių II piliakalnis 0,3 km 
 Visginų piliakalnis 2 km
Dabintos piliakalnis 3 km
Lašinių piliakalnis (Kaišiadorys) 7 km
Guogų piliakalnis 1 km
Burčiakų piliakalnis 7 km
Darsūniškio piliakalnis 5 km 
 Bačkininkėlių piliakalnis 5 km
Pelekonių IV piliakalnis 7 km
Migonių piliakalnis 6 km 
 Būtkiemio piliakalnis 9 km
SpaceX

Pasiekimai

Pagrindiniai „SpaceX“ kompanijos pasiekimai: pirmasis privatus skysto kuro raketos orbitos pasiekimas („Falcon 1“ 2008 m.), pirmoji privati kompanija, kurios raketa sėkmingai pakilo, pasiekė orbitą ir grįžo atgal į Žemę („Dragon“ 2010 m.), pirmoji privati kompanija, nusiuntusi krovinius į Tarptautinę kosminę stotį („Dragon“ 2012 m.), pirmasis orbitinės raketos vertikalus nusileidimas („Falcon 9“ 2015 m.), pirmasis daugkartinis orbitinės raketos panaudojimas („Falcon 9“ 2017 m.) ir pirmoji privati kompanija, sėkmingai paleidusi objektą į Saulės sistemą („Falcon Heavy“ 2018 m.).  
2016 m. „SpaceX“ sėkmingai nuleido raketą ant platformos vandenyne.
„SpaceX“ turi pasirašiusi kontraktą su NASA dėl astronautų ir krovinių gabenimo į Tarptautinę kosminę stotį su „Dragon“ raketa.
2016 m. rugsėjį kompanijos vadovas E. Musk pristatė kompanijos tarpplanetinio transporto sistemos planus. Pagal juos, kompanija finansuos ir kurs erdvėlaivius bei kitas sistemas, galinčias gabenti krovinius ir astronautus į kitas planetas. 
2017 m. E. Musk pranešė, kad turi dviejų žmonių užsakymus „Dragon“ raketa juos nugabenti į Mėnulio orbitą bei grįžti į Žemę. Buvo planuojama tai atlikti 2018 m. Sėkmės atveju tai būtų buvęs pirmasis Mėnulio turizmo atvejis.
2019 m. kovo 2 d. įvyko demonstracinis bepilotis daugkartinio naudojimo laivo „Dragon 2“ skrydis į TKS.
2019 m. gegužės 24 d. bendrovės raketa „Falcon 9“ į orbitą iškėlė pirmuosius 60 palydovų kuriamam palydovinio interneto palydovų tinklui „Starlink“.
Saulius Čaplinskas

Išsilavinimas

1977 m. aukso medaliu baigė Kauno 5- ąją vidurinę mokyklą (dabar - Kauno Vinco Kudirkos progimnazija), 1983 m. – Kauno medicinos instituto (dabar - Lietuvos sveikatos mokslų universitetas) gydomosios medicinos studijas. Iki 1986 m. dirbo Kauno medicinos instituto Mikrobiologijos katedros dėstytoju, asistentu. 1986 m. įstojo į D. Ivanovskio virusologijos instituto virusologijos specialybės aspirantūrą, kur  atliko mokslinius tyrimus ir 1989 m. apgynė daktaro disertaciją „ŽIV antikūnų aptikimo metodų kūrimas ir lyginamoji charakteristika“, už kurią suteiktas ir vėliau Lietuvos Mokslo Tarybos nostrifikuotas (1992 m.) medicinos mokslų daktaro laipsnis. Tai pirmoji Lietuvos mokslininko disertacija ŽIV infekcijos tema.

Profesinė veikla

1988 – 2009 m. Lietuvos AIDS centro direktorius,  žmogaus imunodeficito viruso (ŽIV) infekcijos bei AIDS prevencinės veiklos, darbo su rizikos grupėmis Lietuvoje pradininkas, pirmosios ŽIV diagnostikos laboratorijos (1989), nemokamų konsultacijų „AIDS linijos“ (1992 – 1999), pirmojo lytiškai plintančių infekcijų anoniminės diagnostikos ir gydymo kabineto (1991), pirmosios narkomanų socialinės - psichologinės reabilitacijos programos (1992) steigėjas. Vienas pirmųjų visuomenės informavimo, švietimo ir mokymo apie ŽIV/AIDS ir susijusias temas kampanijų Lietuvoje iniciatorius: pvz.: „Sargio šventė“ (1991 - 1996), „Europa prieš AIDS“ vasaros kampanijos (1994 - 1999), „Studentai prieš AIDS“ (1994 - 2000), „Pasitikrink dėl ŽIV“ (1998 - 2009), „Elgtis kitaip“ (2004 - 2019), „Moksleiviai prieš AIDS“ (1994 - 2006), „Konkursas žurnalistams“ (1997 - 2019) ir kt. Apie AIDS rašančių ir kalbančių žurnalistų visuomeninio klubo steigėjas (1994) ir kt. Visuomenei skirtų švietėjiškų leidinių iniciatorius, redaktorius: laikraščio „AIDS kronika“ (1989 – 1994),  žurnalų „Saugok sveikatą“ (1994 – 2001), „Beregi Zdorovje“ (1994 - 1998 rusų k.), „Meždu Nami“ (1998 – 2002 rusų k.), informacinių biuletenių „ŽIV/AIDS kronika“ (2002 – 2009) ir kt.
Nuo 2009 m. Užkrečiamųjų ligų ir AIDS centro direktorius. Nacionalinių užkrečiamųjų ligų konferencijų iniciatorius; aktyvus visuomenės švietimo ir mokymo apie skiepus bei infekcijų profilaktiką organizatorius, lektorius; visuomenės informavimo leidinių „Užkrečiamos ligos ir AIDS“ (2010 – 2016), „Užkrečiamos ligos“ (nuo 2016 m.) redaktorius; visuomenės švietimo kampanijų „AIDS geriau žinoti“ (nuo 2011 m.) „Švarių rankų šokis“ (nuo 2012 m.), „Neleisk, kad tymai sugriautų tavo planus“ (2016) , „Užkrečiamos ligos: tu gali (ne) susirgti“ (nuo 2018 m.) ir kt. iniciatorius.
Sanikeli

Istorija

1989 m. Sanikeli buvo vienas iš Liberijos pilietinio karo židinių.